สังเกตพฤติกรรมแมว สังเกตฟันของแมว สังเกตขนและลำตัว สังเกตดวงตาแมวเพื่อคำนวณอายุ
แมวอายุมากจะสายตาไม่ดีและหูไม่ดี และอาจบาดเจ็บจากโรคข้ออักเสบด้วย ปัจจัยต่างๆ เหล่านี้อาจส่งผลต่ออารมณ์ของแมว หากคุณสังเกตเห็นว่า แมวของคุณแสดงพฤติกรรมเหล่านี้ ก็อาจเป็นตัวบ่งชี้ว่าแมวนั้นป่วย อายุมากแล้ว หรือทั้งสองอย่าง:  แมวอายุมากอาจแสดงความก้าวร้าวเมื่อคุณเล่นกับมัน แมวอายุมากอาจมีความกลัวและความกังวลมากขึ้น หากแมวมีปัญหาในการใช้กระบะทรายแมว ก็อาจแสดงให้เห็นปัญหาหลายอย่าง แมวอายุมากอาจมีปัญหาในการใช้กระบะทรายแมวเพราะปัญหาสุขภาพของมันและความสามารถในการควบคุมความเครียดที่ลดลง  ปัญหาทางสุขภาพที่เป็นเหตุให้แมวแก่ประสบปัญหาเวลาใช้กระบะทรายคือ สายตาที่มองเห็นได้แย่ลง โรคลำไส้อักเสบ โรคทางไตและตับ ความเครียดอาจเป็นสาเหตุให้แมวไม่ใช้กระบะทรายด้วยเช่นกัน ควรสร้างสภาพแวดล้อมของแมวให้สงบที่สุดเท่าที่จะทำได้ แมวส่วนใหญ่เมื่อแก่ตัวลง ก็จะต้องการการนอนหลับมากขึ้น คุณควรจดบันทึกเวลาที่แมวนอน และสังเกตการเปลี่ยนแปลงที่เกิดเมื่อมันแก่ลง  แมวแก่อาจตื่นตลอดกลางคืนและนอนหลับตอนกลางวัน แมวแก่อาจจะร้องเสียงดังตอนกลางคืนด้วย เมื่อแมวอายุมากขึ้น พวกมันจะทำกิจกรรมต่างๆ น้อยลงและจะนอนมากขึ้น แมวอายุน้อยจะกระฉับกระเฉงมากกว่า มักจะวิ่งเล่นในเวลากลางวัน แต่แมวอายุมากจะอยากพักผ่อนมากกว่า เมื่อแมวอายุมากขึ้น ฟันของมันจะมีการเปลี่ยนแปลงหลายขั้นตอน เมื่อใดที่แมวดูผ่อนคลายและไม่เครียดอยู่ ให้คุณลองสังเกตลักษณะฟันของมันเพื่อหาว่าแมวอายุเท่าใด  ฟันซี่แรกที่ลูกแมวมีคือฟันหน้า (เมื่อมันอายุ 2-4 สัปดาห์) และฟันเขี้ยว (เมื่ออายุ 3-4 สัปดาห์) ตามมาด้วยฟันกรามน้อย (เมื่ออายุ 4-6 สัปดาห์) แมวที่อายุน้อยกว่า 4 เดือนจะยังไม่มีฟันกราม เมื่อแมวอายุ 6 เดือนถึง 1 ปี แมวจะมีฟันของแมวโตเต็มวัยครบทุกซี่ ในช่วงนี้แมวจะมีฟันขาวและไม่มีร่องรอยสึกหรอ เมื่อแมวอายุมากขึ้น ฟันของมันจะเริ่มแสดงการแก่ตัวลงของแมวด้วย รอยคราบฟันเหลืองอาจบอกได้ว่าแมวของคุณแก่แล้ว ระดับความสึกหรอของฟันและคราบเหลืองจะเป็นตัวบ่งบอกว่าแมวของคุณอายุประมาณเท่าใด  แมวอาจเริ่มมีคราบเหลืองที่ฟันเล็กน้อยเมื่อมันอายุประมาณ 2 ปี เมื่อแมวอายุ 3-5 ปี ก็จะเริ่มเห็นคราบเหลืองที่ฟันมากขึ้น เมื่อแมวอายุ 5-10 ปี จะเห็นคราบเหลืองได้ชัดที่สุด เมื่อแมวอายุ 10 ปี หรือมากกว่านั้น ก็จะเห็นคราบเหลืองได้ชัด บนฟันทุกซี่. ระดับความสึกหรอของฟันคือตัวบ่งบอกอายุของแมว ลองสังเกตฟันของแมวเพื่อหาบริเวณที่สึกหรอเพื่อช่วยในการคำนวณอายุของแมว  ฟันที่สึกหรอมักไม่คม และดูไม่ขาวสดใสเหมือนในแมวเด็ก ฟันบางซี่อาจมีรอยคมที่สึกหรอหรือหักไป โดยส่วนใหญ่แล้ว แมวแสดงอาการฟันสึกหรอให้เห็นเมื่อมันอายุ 5 ปี เมื่อแมวอายุ 5-10 ปี ก็จะเห็นรอยสึกหรอของฟันได้ชัดขึ้น เมื่อแมวอายุ 10 ปีขึ้นไป จะเห็นรอยฟันสึกหรอได้ชัดขึ้น ฟันอาจหลุดไปด้วยในอายุช่วงนี้ แมวอายุมากมักมีหินปูนและเป็นโรคเหงือกร่น อย่างไรก็ดี วิธีนี้อาจเป็นวิธีที่ไม่ดีนักในการหาอายุแมว เพราะความเร็วในการเกิดคราบสกปรกบนฟันนั้นขึ้นอยู่กับอาหารที่แมวกิน ขนแมวอาจหนาหรือบางแตกต่างกันไป ขึ้นอยู่กับอายุของแมว จริงๆ แล้วแมวไม่ควรไร้ขนหรือขนร่วง แต่การสังเกตความหนาของขนแมวจะช่วยให้จำกัดขอบเขตอายุของแมวได้  แมวแก่อาจมีชั้นขนบางกว่าแมวเด็ก ความหนาของชั้นขนอาจเปลี่ยนไปตามฤดู ในฤดูร้อนแมวจะมีชั้นขนบางกว่าหน้าหนาว หากแมวขนร่วง ให้ลองพาแมวไปหาสัตวแพทย์ ผิวสัมผัสชั้นขนของแมวจะมีลักษณะที่แตกต่างกันไปในแต่ละช่วงชีวิต เมื่อได้สำรวจความแตกต่างเหล่านี้แล้ว คุณอาจหาได้ว่าแมวของคุณมีอายุเท่าใด   แมวอายุน้อยจะมีขนนุ่มและหนา  แมวแก่จะมีขนที่หยาบกว่า แมวแก่อาจมีขนหงอกปรากฎให้เห็น เมื่อแมวแก่ขึ้น ระดับการเคลื่อนไหวในแต่ละวันก็ต่างไปด้วย ความเปลี่ยนแปลงในการขยับร่างกายของแมวนั้นส่งผลให้รูปร่างของมันเปลี่ยนไปด้วย การสังเกตรูปร่างของแมวอาจเป็นแนวทางในการช่วยคำนวณอายุแมวได้  แมวอายุน้อยจะมีรูปร่างปราดเปรียวและมีกล้ามเนื้อ เนื่องจากมันขยับร่างกายมาก แมวที่มีอายุพอประมาณอาจมีรูปร่างสมบูรณ์และตัวกลม ส่วนแมวอายุมากอาจเห็นกระดูกหัวไหล่ได้ชัดและผิวหนังยาน เมื่อแมวอายุมากขึ้น ดวงตาของมันจะเปลี่ยนจากสดใสเป็นขุ่นมัว การสังเกตความขุ่นมัวหรือความสดใสของตาแมวจะช่วยให้คุณคำนวณอายุของมันได้  ดวงตาใสไม่ขุ่นมัวแสดงให้เห็นว่าแมวของคุณอายุยังน้อย แมวอายุมากจะมีดวงตาขุ่นมัวเนื่องจากอายุของมันเองหรือการเกิดโรคต้อกระจกตา ม่านตาคือส่วนที่มีสีในดวงตา ซึ่งล้อมรอบลูกตาดำอยู่ การสังเกตม่านตาจะช่วยให้คุณสามารถคำนวณอายุคร่าวๆ ของแมวได้ ลองมองหาร่องรอยขุ่นมัวต่างๆ บนม่านตา  แมวอายุน้อยจะมีม่านตาใสและไม่ขุ่นมัว เมื่อแมวอายุมากขึ้น ม่านตาของมันจะบางลง และมีเส้นปรากฏในม่านตา รวมถึงรอยจุดสีด้วย ท่อน้ำตาของแมวอาจเป็นแหล่งที่ดีในการตรวจดูแมว ทั้งด้านอายุและสุขภาพ. ในบางครั้ง เนื่องจากการแก่ตัวลง โรค หรือการบาดเจ็บ แมวอาจมีน้ำตาไหลออกมามาก อาการน้ำตาไหลมาก รวมถึงการบาดเจ็บและเจ็บป่วย มักเกิดขึ้นบ่อยในแมวอายุมาก ซึ่งอาจช่วยให้คุณคำนวณอายุแมวได้  แมวอายุน้อยมักไม่มีรอยน้ำตาหรือรอยคราบเปื้อนบริเวณตา แมวอายุมากอาจมีคราบน้ำตาหรือรอยคราบเปื้อนชัด อาการน้ำตาไหลยังอาจเป็นสัญญาณของการเจ็บป่วยหรือบาดเจ็บ ควรปรึกษาสัตวแพทย์ด้วย
สังเกตอารมณ์ของแมว. สังเกตการใช้กระบะทรายแมว. สังเกตการนอนของแมว. นับจำนวนฟันของแมว. มองหาคราบฟันเหลือง. สำรวจดูฟันของแมวเพื่อหารอยสึกหรอ. สังเกตความหนาของขนแมว. ลองสัมผัสขนแมวของคุณ. สังเกตรูปร่างของแมว. สังเกตรอยขาวขุ่นในตาแมว. สำรวจม่านตาแมว. สังเกตดวงตาของแมว เพื่อหารอยคราบเปื้อนและน้ำตา.
https://www.wikihow.com/Know-Your-Cat%27s-Age https://www.wikihow.com/Know-Your-Cat%27s-Age https://www.wikihow.com/Know-Your-Cat%27s-Age https://www.wikihow.com/Know-Your-Cat%27s-Age
Looking at Your Cat's Behavior Examining Your Cat's Teeth Examining The Fur and Body Judging Your Cat's Age By Its Eyes